《暮春同于桐江汪钟如吴五崖游张氏园晚过啸公房并蒲浪 其三》
清代·田雯

雨余蜡屐转溪湾，寻胜招提未拟还。花下远公须置酒，春来谢客几登山。

寺藏橘刺藤梢里，人在蜂须粉间。向晚讲堂钟磬寂，一时尘念欲全删。

作者简介：（1635—1704）清山东德州人，字纶霞，又字子纶、紫纶、号漪亭，又号山𧅁子，晚号蒙斋。康熙三年进士，授中书，累迁工部郎中，督江南学政，历江宁、贵州巡抚，官至户部侍郎。诗师黄山谷，欲以奇丽驾王士禛之上。有《古欢堂集》、《黔书》等。